b'\n_START_ARTICLE_\nValentina Gunina\n_START_PARAGRAPH_\nValentina Jevgenjevna Gunina (vene keeles \xd0\x92\xd0\xb0\xd0\xbb\xd0\xb5\xd0\xbd\xd1\x82\xd0\xb8\xd0\xbd\xd0\xb0 \xd0\x95\xd0\xb2\xd0\xb3\xd0\xb5\xd0\xbd\xd1\x8c\xd0\xb5\xd0\xb2\xd0\xbd\xd0\xb0 \xd0\x93\xd1\x83\xd0\xbd\xd0\xb8\xd0\xbd\xd0\xb0; s\xc3\xbcndinud 4. veebruaril 1989 Murmanskis) on vene maletaja, rahvusvaheline suurmeister (2013)._NEWLINE_Gunina on kolmekordne Venemaa naiste malemeister (2011, 2013, 2014) ja kolmekordne Euroopa naiste malemeister (2012, 2014, 2018). _NEWLINE_Naiste maailmameistriv\xc3\xb5istlustel p\xc3\xa4\xc3\xa4ses ta 2015. aastal Sot\xc5\xa1is ja 2018. aastal Hant\xc3\xb5-Mansiiskis kaheksandikfinaali. Mais 2019 pretendentide turniiril Kaasanis j\xc3\xa4i ta 8. kohale.  _NEWLINE_Gunina v\xc3\xb5itis kuldmedalid Venemaa naiskonna koosseisus kolmel naiste maleol\xc3\xbcmpial (2010, 2012, 2014), neljadel Euroopa naiste v\xc3\xb5istkondlikel meistriv\xc3\xb5istlustel (2009, 2011, 2015, 2017) ja 2017. aastal Hant\xc3\xb5-Mansiiskis toimunud naiste v\xc3\xb5istkondlikel maailmameistriv\xc3\xb5istlustel._NEWLINE_Ta sai FIDE-lt 2010. aastal naiste suurmeistri, 2011. aastal rahvusvahelise meistri ja 2013. aastal rahvusvahelise suurmeistri nimetuse. 2011. aastal sai Gunina  Venemaa suurmeistri nimetuse.'